Polisieman skiet sy meisie en homself‘n Polisiekonstabel het sy meisie, wat ook ŉ konstabel is, doodgeskiet en daarna glo selfmoord gepleeg. Volgens luitenant-kolonel Ronel Otto, ŉ woordvoerder van die polisie in Limpopo, is die liggame van Rhulani Linda Mavunda (35) en Sipho Phalane (32) Maandagoggend by hul huis in Namakgale gevind. “Albei het kopwonde opgedoen en is op die toneel dood verklaar.” Na wat verneem word, het Phalane eers vir Mavunda geskiet en daarna homself. ŉ Saak van moord is oopgemaak en ŉ nadoodse ondersoek is aangevra.